CELEX: 32008D0921
Language: et
Date: 2008-12-09 00:00:00
Title: 2008/921/EÜ: Komisjoni otsus, 9. detsember 2008 , millega muudetakse otsust 2008/798/EÜ (teatavaks tehtud numbri K(2008) 8197 all) (EMPs kohaldatav tekst)

10.12.2008   
            
            
               ET
            
            
               Euroopa Liidu Teataja
            
            
               L 331/19
            
         
      KOMISJONI OTSUS,
   9. detsember 2008,
   millega muudetakse otsust 2008/798/EÜ
   (teatavaks tehtud numbri K(2008) 8197 all)
   (EMPs kohaldatav tekst)
   (2008/921/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b,
   ning arvestades järgmist:
   
               (1)
            
            
               Määruse (EÜ) nr 178/2002 artiklis 53 on sätestatud võimalus võtta vastu asjakohased ühenduse kiireloomulised meetmed seoses kolmandast riigist imporditud toidu ja söödaga, et kaitsta inimeste või loomade tervist või keskkonda, kui riski ei saa rahuldavalt juhtida liikmesriikide võetavate meetmete abil.
            
         
               (2)
            
            
               Hiinas on imikupiimas ja muudes piimatoodetes kindlaks tehtud kõrge melamiinisisaldus. Melamiin on keemiline vaheühend, mida kasutatakse aminopolümeeride ja plastmasside tootmisel, samuti monomeerina ja lisaainena plastmassides. Toidu kõrge melamiinisisaldus võib põhjustada väga raskeid tervisehäireid.
            
         
               (3)
            
            
               Melamiini sisaldavate sööda- ja toiduainete tarbimisest tuleneva võimaliku terviseohu ärahoidmiseks on komisjoni otsuses 2008/798/EÜ (millega kehtestatakse eritingimused Hiinast pärit või sealt saadetud piima või piimatooteid sisaldavate toodete suhtes ja tunnistatakse kehtetuks komisjoni otsus 2008/757/EÜ) sätestatud, et ühendusse on keelatud importida tooteid, mis sisaldavad piima või piimatooteid ning on ette nähtud imikute ja väikelaste eritoiduks, ning et liikmesriikidel on kohustus kontrollida ühendusse importimisel süstemaatiliselt piima ja piimatooteid sisaldavaid sööda- ja toiduaineid. Otsuse kohaselt peavad liikmesriigid turult kõrvaldama kõik tooted, milles on leitud melamiini üle 2,5 mg toote kg kohta.
            
         
               (4)
            
            
               Vastavalt toidu- ja söödaalase kiirhoiatussüsteemi kaudu liikmesriikidele edastatud teabele, on kõrge melamiinisisaldus avastatud hiljuti ka Hiinast imporditud toodetes, mis sisaldavad soja või sojatooteid. Melamiini on leitud ka ammooniumvesinikkarbonaadist, mida kasutatakse toiduainetööstuses kergitusainena. Seepärast on otstarbekas laiendada komisjoni otsuses 2008/798/EÜ sätestatud meetmeid ka kõnealustele toodetele.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2008/798/EÜ muudetakse järgmiselt:
   
               1)
            
            
               Artikli 2 lõige 1 asendatakse järgmisega:
               „Liikmesriigid keelavad importida ühendusse Hiinast pärit või sealt saadetud tooteid, mis sisaldavad piima, piimatooteid, soja või sojatooteid ning on ette nähtud imikute ja väikelaste eritoiduks nõukogu direktiivi 89/398/EMÜ (mis käsitleb eritoiduks ettenähtud toiduaineid) tähenduses. Samuti tagavad liikmesriigid, et kõik sellised tooted, mis leitakse turult pärast käesoleva otsuse jõustumist, kõrvaldatakse viivitamata turult ja hävitatakse.”
            
         
               2)
            
            
               Artikli 2 lõige 2 asendatakse järgmisega:
               „Liikmesriigid teostavad dokumentide, päritolu ja füüsilise kontrolli, kaasa arvatud laborianalüüsid kõigile Hiinast pärit või sealt saadetud toiduks ja söödaks kasutatava ammooniumvesinikkarbonaadi saadetistele ning piima, piimatooteid, soja ja sojatooteid sisaldavate toodete saadetistele, sealhulgas söödale.
               Liikmesriigid võivad enne muude Hiinast pärit kõrge valgusisaldusega sööda- ja toiduainete importimist teha pistelist kontrolli.
               Selliste kontrollide eesmärk on eelkõige teha kindlaks, et melamiinisisaldus, kui seda esineb, ei ületaks 2,5 mg toote kg kohta. Saadetised peetakse kinni kuni laborianalüüside vastuste saabumiseni.”
            
         
               3)
            
            
               Artikkel 3 asendatakse järgmisega:
               „Toidu- ja söödakäitlejad või nende esindajad teatavad artikli 2 lõikes 3 nimetatud kontrollipunktidele ette Hiinast pärit või sealt saadetud, piima, piimatooteid, soja või sojatooteid sisaldavate toodete saadetiste, sealhulgas sööda saabumise hinnangulise kuupäeva ja kellaaja.”
            
         Artikkel 2
   Käesolev otsus on adresseeritud liikmesriikidele.
   
      Brüssel, 9. detsember 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 31, 1.2.2002, lk 1.